
Hej brevkasse.

Jeg har mødt en sød dame som jeg har set et par gange i anledning af min vens fester. Skriver også lidt med hende ved siden af, men nu har jeg en mistanke om at hun har følelser for mig, er ikke sikker på om det er mig. Ved at hun er ked af det fordi hun ikke ved om den fyr(måske mig) har følelser for hende. Hvad gør jeg brevkasse?

 
Hvad gør jeg!?
==============



Hej med dig,

På baggrund af din besked har jeg lidt svært ved at tyde, om du tror, hun har følelser for dig eller en anden fyr.

Hvis du tror, hun har følelser for dig, og du også har følelser for hende, synes jeg, du skal fortælle hende, hvad du føler for hende. Det vil hun sikkert blive rigtig glad for at vide :-) 

Hvis du tror, hun har følelser for en anden, tror jeg ikke, du kan gøre så meget, da pigens følelser for en anden jo ikke involverer dig.

Held og lykke med det :-)

Mange hilsner,

Sofie

 